Source: https://zshrochot.edupage.org/text10/
Timestamp: 2019-01-19 12:16:17+00:00
Document Index: 13543724

Matched Legal Cases: ['§23', '§31', '§144', '§31', '§57', '§ 55', '§20']

Základná škola s materskou školou Andreja Sládkoviča - Text
Základná škola s materskou školou Andreja Sládkoviča Hrochoť
Podujatia školy
Prihláška do ZŠ
Zverejnené informácie
Dokumenty pre rodičov
Milí rodičia, na tejto stránke nájdete potrebné dokumenty a informácie, ktoré Vám pomôžu ľahšie a rýchlejšie komunikovať so školou a vybaviť si mnohé veci. Dokumenty budú priebežne dopĺňané a aktualizované.
Dokumenty a informácie pre rodičov na vybavovanie najčastejších administratívnych úkonov:
Zákon 245/2008 (Školský zákon): 245_2008_skolsky_zakon.pdf
1) Štúdium žiaka v zahraničí (§23 písm. b) zákona 245/008)
Na stiahnutie: Ziadost_o_povolenie_studia_v_zahranici.pdf
Info : Riaditeľ školy rozhoduje o povolení vzdelávania v školách mimo územia SR na základe písomnej žiadosti zákonného zástupcu. Žiadosť obsahuje: meno, priezvisko a bydlisko žiaka, rodné číslo žiaka, adresu bydliska v zahraničí, názov a adresu školy, ktorú bude žiak v zahraničí navštevovať. Škola poskytuje žiakovi na základe žiadosti zákonného zástupcu učebnice a pracovné zošity. Žiak vykoná skúšky z vyučovacích predmetov, ktoré určí riaditeľ školy (vždy slovenský jazyk a podľa ročníka časti predmetov obsahujúce tematické celky o Slovensku - spravidla vlastiveda, dejepis, zemepis), v kmeňovej škole spravidla za každý školský rok, najviac však za všetky ročníky po ukončení štvrtého ročníka základnej školy a deviateho ročníka základnej školy. Termín skúšky dohodne s riaditeľom školy zákonný zástupca žiaka do 15. mája kalendárneho roka, v ktorom má skúšku vykonať. Žiadosť na vykonanie skúšok dáva výlučne rodič, škola nie je povinná žiaka kontaktovať ohľadom vykonania skúšky! Naskenovanú žiadosť môžu rodičia poslať aj e-mailom na riaditel@zshrochot.sk.
2) Žiadosť o odloženie povinnej školskej dochádzky
Na stiahnuie: Ziadost_o_odlozenie_povinnej_skolskej_dochadzky.pdf
3) Oslobodenie žiaka od vyučovania predmetu (§31 ods. 4 zákona 245/2008)
Na stiahnutie: Ziadost_o_oslobodenie_z_TSV.pdf
Info: Na základe žiadosti zákonného zástupcu žiaka a odporučenia praktického lekára pre deti a dorast môže riaditeľ základnej školy zo zdravotných dôvodov alebo z iných závažných dôvodov rozhodnúť o oslobodení alebo čiastočnom oslobodení žiaka od vyučovania niektorého predmetu, a to na celý školský rok alebo jeho časť; v rozhodnutí určí náhradný spôsob vzdelávania žiaka v čase vyučovania tohto predmetu. Ak je vyučovací predmet zaradený ako prvá alebo posledná vyučovacia hodina dňa, môže byť žiak so súhlasom zákonného zástupcu uvoľnený z výchovy a vzdelávania bez náhrady.
4) Neprítomnosť žiaka na vyučovaní (§144 ods. (9), (10) zákona 245/2008, Školský poriadok)
Na stiahnutie: Ziadost_o_uvolnenie_ziaka_z_vyucovania.pdf
rodič nahlási chýbanie dieťaťa bezodkladne triednemu učiteľ
chýbanie žiaka časť dňa, 1, 2, 3 dni ospravedlňuje rodič prostredníctvom žiackej knižky, alebo kontaktovaním triedneho učiteľa (triedny učiteľ môže požadovať doklad od lekára pri podozrení na záškoláctvo)
chýbanie žiaka viac ako 3 dni - požaduje sa potvrdenie od lekára v žiackej knižke
ak sa v rodine žiaka vyskytnú závažné skutočnosti vedúce k neprítomnosti žiaka viac ako 3 dni je potrebné vopred požiadať riaditeľa školy o súhlas s uvoľnením žiaka
ak žiak vymešká 60 vyučovacích hodín (približne 10 dní) neospravedlnene – zákonný zástupca sa dopúšťa priestupku
5) Prestup žiaka z inej základnej školy na našu školu (§31 zákona 245/2008)
Na stiahnutie: Ziadost_o_prihlasenie_ziaka_do_skoly.pdf
Info: V priebehu plnenia povinnej školskej dochádzky v základnej škole môže žiak základnej školy na základe písomnej žiadosti zákonného zástupcu prestúpiť do inej základnej školy. O prestupe žiaka rozhoduje riaditeľ základnej školy, do ktorej sa žiak hlási.
6) Žiadosť o vykonanie komisionálnej skúšky (§57 zákona 245/2008)
Na stiahnutie: Ziadost_o_vykonanie_komisionalnej_skusky.pdf
Info : Ak žiak alebo zákonný zástupca žiaka má pochybnosti o správnosti klasifikácie na konci prvého a druhého polroka, môže do troch pracovných dní odo dňa získania výpisu slovného hodnotenia alebo klasifikácie prospechu a správania žiaka za prvý polrok podľa § 55 ods. 10 alebo do troch pracovných dní odo dňa vydania vysvedčenia požiadať riaditeľa školy o vykonanie komisionálnej skúšky; ak je vyučujúcim riaditeľ školy, o preskúšanie žiaka možno požiadať príslušný orgán miestnej štátnej správy v školstve. Preskúšať žiaka nemožno, ak bol v klasifikačnom období z tohto vyučovacieho predmetu hodnotený na základe komisionálnej skúšky.
O možnosti vykonať komisionálnu skúšku podľa odseku 1 rozhodne riaditeľ školy. Riaditeľ školy môže povoliť prítomnosť zákonného zástupcu žiaka na jeho komisionálnom preskúšaní.
7) Prihlásenie žiaka na plnenie povinnej školskej dochádzky v základnej škole (zápis) (§20 zákona 245/2008)
Na stiahnutie: Protokol_o_zapise_do_1.rocnika.pdf
Dotaznik_-_zapis_do_1.rocnika.pdf
Info: Zákonný zástupca dieťaťa je povinný prihlásiť dieťa na plnenie povinnej školskej dochádzky (zápis). Termín zápisu je stanovený vo VZN obce na prvý aprílový týždeň a je oznámený miestnym rozhlasom, prostredníctvom internetovej stránky školy, obce, plagátom v obci a v materskej škole. Súčasťou zápisu je dotazník pre rodičov, ktorý dostanú rodičia pri zápise, ale môžu si ho stiahnuť a priniesť vypísaný.
V základnej škole úspešnejší
Andrej Braxatoris Sládkovič v Hrochoti
Základná škola s materskou školou Andreja Sládkoviča
Pod kostolom 332/25, 976 37 Hrochoť
+421 48 4190112 , 0905657040